Ċans Żgħir Li L-Vaċċin Ikun Lest Qabel Il-Milied - Il-Kap Tal-Vaċċin Ta' Oxford Jistqarr
Id-direttur tal-prova tal-vaċċin ta' Oxford jgħid li hemm "ċans żgħir" li l-vaċċin ikun lest qabel il-Milied. Andrew Pollard qal lill-Kumitat tax-Xjenza u t-Teknoloġija li huwa "ottimist" li l-vaċċin tal-Università ta' Oxford jista' jippreżenta r-riżultati tal-provi qabel l-aħħar tas-sena. Mistoqsi jekk il-vaċċin ikunx lest sal-Milied, huwa qal: "Hemm ċans żgħir." Preċedentement, il-kap eżekuttiv tal-NHS fl-Ingilterra qal li l-NHS qed iħejji ruħu biex jamministra l-vaċċin tal-Covid-19 qabel il-Milied jekk dan ikun lest. Sir Simon Stevens qal fuq programm ta' BBC Radio 4: "Hemm aktar minn 200 vaċċin fl-iżvilupp u nemmnu li nisperaw li jkollna waħda jew aktar minn dawk disponibbli mill-ewwel parti tas-sena d-dieħla. B'antiċipazzjoni ta' dan aħna qed inħejju wkoll lill-NHS biex ikunu lesti li jibdew jamministraw vaċċin tal-Covid-19 qabel il-Milied, jekk isiru disponibbli." Huwa qal li ntlaħaq "ftehim" mat-tobba biex jiżguraw li dan iseħħ. Tajjeb li nfakkru li vaċċin kontra l-Coronavirus għadu ma ġiex approvat u se jkollu jgħaddi minn regolaturi biex jikkonferma li huwa tassew effettiv qabel ma jkun jista' jiġi offrut lill-pubbliku. Xi ħaġa li ssir għal kull vaċċin ġdid! Jidher li hemm żewġ vaċċini li bħalissa jinsabu fi provi kliniċi lejn l-aħħar stadju u jistgħu jkunu qed jibagħtu data klinika lir-regolaturi fi żmien ġimgħat. Vaċċini potenzjali mid-ditta Ġermaniża BioNtech u l-kumpanija farmaċewtika Amerikana Pfizer, u hemm dik tal-Università ta' Oxford u AstraZeneca. Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Bil-Filmat: Serataron Ilbieraħ Jwaqqfu T-Trażmissjoni Minħabba Inċident "Kien Ilek Żmien Ma Toħroġ Iżda Dan Il-Misħut Virus Kellu Jilħqek Xorta" – Ryan Borg "Żewġ Pulizija Nisa Waqqfu Lit-Tfal Aħna U Sejrin Lura Lejn Il-Karozza" - Omm Lydon L-Għannej Ċkejken U Missieru Jirbħu L-Golden Buzzer Waqt Malta's Got Talent!